ฮั่งเส็งปิดเช้าร่วง 277.13 จุด หลังกำไรภาคอุตสาหกรรมจีนหดตัว
ฮั่งเส็งปิดเช้าร่วง 277.13 จุด หลังกำไรภาคอุตสาหกรรมจีนหดตัว
27 พ.ย. 2558

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งร่วง 277.13 จุด หรือ 1.23% ปิดภาคเช้าที่ 22,211.81 จุด หลังจากที่จีนเปิดเผยว่ากำไรภาคอุตสาหกรรมร่วงลงในเดือนต.ค.
สำนักงานสถิติแห่งชาติของจีน (NBS) เปิดเผยในวันนี้ว่า ผลกำไรของบริษัทอุตสาหกรรมรายใหญ่ของจีนในเดือนต.ค. ปรับตัวลง 4.6% เมื่อเทียบรายปี ซึ่งหดตัวรุนแรงมากขึ้นหลังจากที่ลดลงเพียง 0.1% ในเดือนก.ย.
ทั้งนี้ ตัวเลขดังกล่าวพิจารณาเฉพาะผลกำไรของบริษัทอุตสาหกรรมที่มีรายได้ต่อปีมากกว่า 20 ล้านหยวน